ΚΑΝΟΝΙΣΜΟΣ (ΕΚ) αριθ. 1834/1999 ΤΗΣ ΕΠΙΤΡΟΠΗΣ
της 24ης Αυγούστου 1999
σχετικά με τη διακοπή της αλιείας νταουκιού του Ατλαντικού από σκάφη που φέρουν τη σημαία της Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,
Εκτιμώντας:
(1) ότι ο κανονισμός (ΕΚ) αριθ. 48/1999 του Συμβουλίου, της 18ης Δεκεμβρίου 1998, για τον καθορισμό, για ορισμένα αποθέματα και ομάδες αποθεμάτων ιχθύων, των συνολικών επιτρεπομένων αλιευμάτων για το 1999 και ορισμένων όρων υπό τους οποίους μπορούν να αλιεύονται(3), όπως τροποποιήθηκε τελευταία από τον κανονισμό (ΕΚ) αριθ. 1619/1999, της Επιτροπής(4), προβλέπει ποσοστώσεις νταουκιού του Ατλαντικού για το 1999·
(2) ότι, προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκειται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία αλιεύονται από σκάφη που φέρουν τη σημαία του κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί·
(3) ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα νταουκιού του Ατλαντικού στα ύδατα της υποδιαίρεσης CIEM ΙΙα (ζώνη ΕΚ), IV από σκάφη που φέρουν τη σημαία της Σουηδίας ή είναι νηολογημένα στην Σουηδία έχουν εξαντλήσει το όριο της ποσόστωσης που έχει χορηγηθεί για το 1999· ότι η Σουηδία απαγόρευσε την αλιεία του αποθέματος αυτού από τις 26 Ιουλίου 1999· ότι, κατά συνέπεια, είναι αναγκαίο να τηρηθεί η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα νταουκιού του Ατλαντικού στα ύδατα της υποδιαίρεσης CIEM ΙΙα (ζώνη ΕΚ), IV από σκάφη που φέρουν τη σημαία της Σουηδίας ή είναι νηολογημένα στην Σουηδία θεωρούνται ότι έχουν εξαντλήσει την ποσόστωση που έχει χορηγηθεί στην Σουηδία για το 1999.
Απαγορεύεται η αλιεία νταουκιού του Ατλαντικού στα ύδατα της υποδιαίρεσης CIEM ΙΙα (ζώνη ΕΚ), IV από σκάφη που φέρουν τη σημαία της Σουηδίας ή είναι νηολογημένα στην Σουηδία καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία έναρξης ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 26 Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Αυγούστου 1999.